মোস্তফা কামাল আতাতুর্কের মৃত্যু ও রাষ্ট্রীয় শেষকৃত্য
১৯৩৮ সালের ১০ নভেম্বরে তুরস্ক প্রজাতন্ত্রের প্রথম রাষ্ট্রপতি মোস্তাফা কামাল আতাতুর্কের মৃত্যু ইস্তাম্বুলে তার সরকারি বাসভবন দোলমাবাহজে প্রাসাদে ঘটে। ২১ নভেম্বরে রাজধানী আঙ্কারায় তার রাষ্ট্রীয় শেষকৃত্য অনুষ্ঠিত হয় ও সতেরোটি দেশের বিশিষ্ট ব্যক্তিরা এতে উপস্থিত ছিলেন। তার মৃতদেহ আঙ্কারা নৃকুলবিদ্যা জাদুঘরে ১০ নভেম্বর ১৯৫৩ সাল তথা তার মৃত্যুর পঞ্চদশ বার্ষিকী পর্যন্ত ছিলো, এরপর তার দেহাবশেষ আনাতকাবিরে তার অন্তিম বিশ্রামস্থলে নিয়ে যাওয়া হয়।